Prastiwa wigati lan nggumunaké ing watara Tugu Khatulistiwa ya iku wektu kadadéan titik kulminasi srengéngé, ya iku fenomena alam nalika Srengéngé tepat dumunung ing garis khatulistiwa. Ing wektu iku posisi srengéngé bakal tepat dumunung ing sadhuwuring sirah saéngga ngilangaké kabèh ayang-ayang. Sajeroning prastawa kulminasi mau, ayang-ayang tugu bakal "ngilang" sawatara dhetik wektu kena sunaring Srengéngé. Semono uga ayang-ayang barang-barang liya ing saubengé tugu.